open-index/open-wikipedia-markdown huggingface dataset:
Soraya Post

**Soraya Viola Heléna Post** (sündinud 15. oktoobril 1956 Göteborgi lähedal) on Rootsi poliitik, ta on feministliku erakonna Feministlik Initsiatiiv liige. Ta oli aastatel 2014–2019 Euroopa Parlamendi liige; Euroopa Parlamendis oli ta Sotsiaaldemokraatide ja demokraatide fraktsiooni liige.

Ta sündis aastal 1956 Göteborgi lähedal, tema isa on Saksamaal sündinud juut ning ema rootsi mustlane.

Ta oli aastatel 2014–2019 Euroopa Parlamendi liige; Euroopa Parlamendis oli ta Sotsiaaldemokraatide ja demokraatide fraktsiooni liige.
Ur

**Ur** oli Sumeri linnriik. Kaasaegse haldusjaotuse järgi jäävad linna varemed Iraagi Dhī Qāri kubernerkonda An-Nāşirīyah linna lähistele.

Algselt asus see Pärsia lahe rannikul Eufrati suudmes, aga aastatuhandete jooksul on rannajoon kaugemale nihkunud ning endise linna asukoht jääb nüüd sisemaale.

Linna jumalaks oli Nanna ehk Sin.

Sumeri kuningate nimistu järgi oli linna esimeseks kuningaks Mesannepada, kes valitses 26. sajandil eKr.

Uri tsikuraat ehitati 21. sajandil eKr Ur-Namma valitsusperioodil. Seda laskis taastada Uus-Babüloonia viimane kuningas Nabû-naʾid 6. sajandil eKr. See kaevati välja 1930. aastatel ja on osaliselt rekonstrueeritud.

## Vaata ka
*Uri kuninglik mäng
Andreas Streit

**Andres Streit** (15. juuli 1840 Liberec – 20. jaanuar 1916 Reichenau an der Rax) oli Austria-Ungari historitsismi viljelenud arhitekt, kelle tuntuim töö on Palais Equitable. Tema projekteeritud hooned olid valdavalt uusrenessanss- või uusbarokkstiilis, rikkalikult kaunistatud ja varustatud esinduslike treppidega.

## Välislingid
Palais Equitable

**Palais Equitable** on linnahäärber Stephansplatzi ääres Viini südalinnas Innere Stadtis. See ehitati Ameerika Ühendriikide kindlustusselts Equitable Life Assurance Society jaoks 19. sajandi teisel poolel. Hoone kirdenurka kaunistab õnnetoov puutüvi Stock im Eisen.

Historitsistlik hoone ehitati viie väikse keskaegse hoone asemele, need lammutati aastail 1856–1886, osaliselt Kärntner Straße laiendamise eesmärgil. See on üks väheseid härrastemajasid Austria pealinnas, mis ei ole kunagi olnud aristokraatlik elukoht.

Rikkalikult detailne fassaad on kujundatud *[[beaux-arts]]* stiilis, seda kaunistavad Ühendriikide rahvuslinde valgepea-merikotkaid kujutavad skulptuurid. Rudolf Weyri kavandas pronksreljeefid peaustel, ülejäänud ornamentika on Viktor Oskar Tilgneri ja Johann Schindleri töö.

Interjöör on samuti silmapaistvalt uhke. Eeskoja ja dramaatilise trepi jaoks kasutati Halleini marmorit ja Saksimaa graniiti. Fuajee laemaaling ja krohvist ornamentika teisel korrusel on Julius Victor Bergeri töö.

Hoones oli omal ajal Austria-Ungari mundrirõivaste tootja Wilhelm Beck & Söhne kauplus. Seal asus ka Ameerika Ühendriikide konsulaat. Teises maailmasõjas sai hoone kannatada, kuid taastati 1949. aastal.

## Vaata ka
*Graben

## Välislingid
Gallipoli langemine

**Gallipoli langemine** (türgi: *Gelibolu'nun Fethi*, **Gelibolu vallutamine**) oli Gallipoli kindluse ja poolsaare piiramine ja vallutamine osmanitürklaste poolt 1354. aasta märtsis. Pärast poolt sajandit kaotusi Osmanite käest oli Bütsants kaotanud peaaegu kõik oma valdused Anatoolias, peale Filadelfia. Juurdepääs Egeuse ja Marmara meredele tähendas, et Osmanid võisid nüüd vallutada Lõuna-Balkani ja liikuda edasi põhja poole Serbiasse ja Ungarisse.

## Vallutamine

Bütsantsi kodusõja (1352–57) ajal rüüstasid keiser Ioannes VI-ga liidus olevad türgi palgasõdurid enamuse Bütsantsi Traakiast ja 1352. aasta paiku anti neile väike Tzympe kindlus Gallipoli lähedal. 2. märtsil 1354 tabas piirkonda maavärin, mis prustas sadu külasid ja linnu. Peaaegu kõik Gallipoli hooned hävinesid, mistõttu kreeklastest elanikud evakueerusid linnast. Kuu aja jooksul hõivas Süleyman Paşa selle paiga, kindlustades selle kiiresti ja asustades selle Anatooliast toodud türklaste perekondadega.

## Tagajärjed

Ioannes VI pakkus sultan Orhan I-le linnast lahkumise eest raha, kuid sellest keelduti. Väidetavalt ütles sultan, et ta pole linna jõuga vallutanud, ega saanud loobuda millestki, mis oli "Allahi poolt talle antud". Paanika levis üle kogu Konstantinoopoli, kuna paljud uskusid, et türklased tulevad varsti linna enda juurde. Seetõttu muutus keisri positsioon ebastabiilseks ja ta kukutati 1354. aasta novembris.

Gallipolist pidi saama peamine sillapea Euroopasse, mille kaudu Osmanid hõlbustaksid edasist laienemist Euroopasse. Vähem kui kümne aasta jooksul langes peaaegu kogu Bütsantsi Traakia türklaste kätte, sealhulgas Adrianoopol.
Ankerhaus

**Ankerhaus** on silmapaistev juugendstiilis ehitis Austria pealinnas Viinis (Grabeni tänava ääres). Nimi on tuletatud sellest, et 1873. aastal omandas krundi kindlustusselts Der Anker.

## Välislingid
Otto Wagner

**Otto Koloman Wagner** (13. juuli 1841 – 11. aprill 1918) oli Austria arhitekt, mööblidisainer ja linnaplaneerija. Ta oli 1897. aastal asutatud Viini Setsessiooni arhitektuuriliikumise ja laiema juugendstiili liikumise juhtiv liige. Paljud tema projekteeritud hooned asuvad tema sünnilinnas Viinis, mis illustreerivad arhitektuuri kiiret arengut sellel perioodil (*[[La Belle Époque]]*). Tema varased tööd olid inspireeritud klassitsistlikust arhitektuurist. 1890. aastate keskpaigaks oli ta juba projekteerinud mitu hoonet, mida hakati nimetama setsessioonstiilis. Alates 1898. aastast muutus tema stiil Viini metroojaamade kujundamisel lilleliseks ja juugendlikuks, mida omakorda dekoreeris Koloman Moser. Tema hilisemad tööd, 1906. aastast kuni surmani 1918. aastal, olid geomeetriliste vormidega ja minimaalsete ornamentidega, mis väljendasid selgelt nende funktsiooni. Neid töid peetakse kaasaegse arhitektuuri eelkäijateks.

## Vaata ka
*Ankerhaus

## Välislingid
Graben

**Graben** on Viini vanalinna Innere Stadti üks kuulsamaid tänavaid. See algab Stephansplatzilt kunagise härrastemaja Palais Equitable'i kõrvalt ja lõppeb mõnesaja meetri pärast Kohlmarkti ja Tuchlaubeni ristmikul. See on linna üks külastatavaid tänavaid, kus koguneb ja jalutab ohtralt turiste.

## Vaata ka
*Ankerhaus

## Välislingid
Stephansplatz

**Stephansplatz** on Viini keskväljak, kus asub linna geograafiline keskpunkt. See on nime saanud kõrvalasuva Püha Stefanuse katedraali järgi, mis on maailma üks kõrgeimaid kirikuid. Vastavalt läänes ja lõunas kulgevad eksklusiivsed ostutänavad Graben ja Kärntner Straße.

## Metroojaam

Väljaku all asub samanimeline metroojaam, kus kohtuvad liinid U1 ja U3.

## Vaata ka
*Haas-Haus

## Välislingid
Fusuliniidid

**Fusuliniidid** (*Fusulinida*) olid Karboni ja Permi ajastu meredes elanud kambriliste (foraminifeerid) praeguseks väljasurnud ainuraksete selts. Nende tohutul hulgal kuhjunud kodadest on paiguti moodustunud lubjakivi. Fusuliniidid surid välja umbes 252 miljonit aastat tagasi, mil Permi ajastu lõpul hävis kuni 96 protsenti mereliikidest ning suur hulk maismaaliike. 

Nende kodade ehitusmaterjaliks peetakse peenteralist (mikrogranuleeritud) kaltsiiti.

## Välislingid
Karlsplatz

**Karlsplatz** on Austria pealinna Innere Stadti ja Mariahilfi ringkonde piiril asuv väljak. See on üks enim külastatud ja kõige paremini ühendatud transpordisõlmi Viinis.

## Välislingid
Kärntner Straße

**Kärntner Straße** on Viini siselinna Innere Stadti üks kuulsamaid ostutänavaid. See kulgeb Stephansplatzilt kuni Karlsplatzil asuva Wiener Staatsoperini (Ringstraße ääres). Esimene märge tänava (*Strata Carintianorumina*) kohta pärineb aastast 1257, mis viitab selle tähtsusele kaubateena lõunapoolsesse Kärntenisse.

## Välislingid
Rýmařov

**Rýmařov** (saksa keeles *Römerstadt*) on linn Tšehhis Morava-Sileesia maakonnas Bruntáli ringkonnas. Rýmařov asub Bruntálist umbes 15 km lääneedelas ja Ostravast ligikaudu 73 km läänes.

Rýmařov paikneb merepinnast 590 meetri kõrgusel.

Rýmařovi on esmamainitud 1351. aastal. Linnaõigused sai Rýmařov 1406. aastal.

Rýmařovi vanalinn on alates 2003. aasta septembrist ajalooline linnakaitseala.

Rýmařovis on sündinud Tšehhi endine jalgpallur Tomáš Ujfaluši (1978).

## Viited
Yvonne Elliman

**Yvonne Marianne Elliman** (sündinud 29. detsembril 1951 Honolulus Hawaii osariigis) on USA laulja ja näitleja.

Tema ema oli jaapani päritolu. 1960. aastate lõpus kolis ta Londoni, kus alustas baarides ja pubides esinedes lauljakarjääri.

1970. aastal sai ta Maarja Magdaleena rolli Andrew Lloyd Webberi rokkooperis "Jeesus Kristus superstaar" ("Jesus Christ Superstar"). Elliman esitas seda rolli 1970. aasta albumil, alates 1971. aastast Broadwayl ja 1973. aastal selle põhjal tehtud muusikalises mängufilmis.

Ellimani esimene hittlaul oli ooperist "Jeesus Kristus superstaar" pärit "I Don't Know How to Love Him", mis jõudis USA singlite edetabelis 28. kohale. 1970. aastate teisel poolel oli tal veel mitu suurt hitti, muuhulgas "Love Me" (1976; USA-s 14. koht, Suurbritannias 6. koht), "Hello Stranger" (1977; USA-s 15. koht) ja "If I Can't Have You" (1978; USA-s esikoht, Suurbritannias 4. koht). 1980. aastatel otsus ta keskenduda perekonnale ja loobus lauljakarjäärist. Lauljana hakkas uuesti esinema 2004. aastal.

## Välislingid
* http://www.yvonneelliman.com/
Paide Püha Katariina kirik

**Paide Püha Katariina kirik** oli Aleksandria Katariinale pühitsetud kirik keskaegses Paides, mis hävis tõenäoliselt Liivi sõjas. Kirik asus oletatavasti Vainu ja Pika tänava loodenurgas.

## Ajalugu
Paide Püha Katariina kirikut on esmamainitud 20. oktoobril 1346 seoses Eestimaa hertsogkonna müügiga Saksa ordule.

Püha Katariina kirik oli tõenäoliselt seotud Pika ja Vainu tänavanurgas asunud hospidaliga. Veel 1698. aastal on linnaelanik Peter Sven Flückele antud paigas kuulunud krunti kutsutud kui "üks hospidali paik".

1572. aastal on Paide linna alal lossile kuulunud üheksa kinnistu hulgas mainitud ka "Püha Katariina linnakiriku" (*Stadt-Kirchen St. Cathrine*) majaplatsi, millel asus pastoraadihoone.

## Paide Püha Katariina kiriku pitsat
1813. aastal leiti Pirita kloostri varemetest Paide Püha Katariina kiriku pitsat, millel on kujutatud Aleksandria Katariina oma atribuutide – ratta ja mõõgaga. Pitsatil on tekst "WITTESTEN•S•CURATUM", mis viitab kiriku kleerikule.

## Viited

## Vaata ka
*Püha Katariina kirik
Cozy Powell

**Cozy Powell** (sünninimi **Colin Trevor Flooks**; 29. detsember 1947 Cirencester – 5. aprill 1998 Bristol) oli inglise rokktrummar.

Ta mängis muuhulgas sellistes ansamblites nagu The Jeff Beck Group (1971–1972), Rainbow (1975–1980), Michael Schenker Group (1980–1982), Whitesnake (1982–1985), Black Sabbath (1988–1991, 1994–1995) ning Emerson, Lake & Powell (1985–1986). Lisaks tegi ta koostööd veel paljude teiste muusikutega, teiste seas Brian May, Gary Moore'i, Robert Planti ja Yngwie Malmsteeniga, lisaks avaldas ta ka soolomaterjali. 1973. aastal Powelli soolosinglina välja antud "Dance with the Devil" jõudis Briti edetabelis kolmandale kohale.

Powell hukkus 50-aastaselt autoõnnetuses. Ta ületas halva ilmaga sõites märkimisväärselt kiirust, samuti ei kandnud ta turvavööd ja oli alkoholijoobes, lisaks rääkis sõidu ajal mobiiltelefoniga.

## Välislingid
* http://www.cozypowell.com/
Nová Paka

**Nová Paka** (saksa keeles *Neupaka*) on linn Tšehhis Hradec Králové maakonnas Jičíni ringkonnas. Nová Paka asub Jičínist umbes 13 km idakirdes ja Hradec Královést ligikaudu 38 km põhjaloodes.

Nová Paka paikneb merepinnast 427 meetri kõrgusel.

Asulat on esmamainitud 1357. aastal.

Nová Pakas on sündinud tšehhi skulptor Bohumil Kafka (1878–1942).

## Viited
Roh Tae-woo

**Roh Tae-Woo** (Hangul: 노태우; 4. detsember 1932 Gyeongsangnam-do, Daegu – 26. oktoober 2021 Soul) oli Lõuna-Korea poliitik ja sõjaväelane. Aastatel 1988–1993 oli ta 13. Lõuna-Korea president.

Roh Tae-Woo käis Daegus Lõuna-Korea hilisema presidendiga Chun Doo-hwaniga samas keskkoolis. 1950. aastal asus ta sõjaväeteenistusse. 1954. aastal lõpetas ta koos Chuniga Korea sõjaväeakadeemia. Mõlemad tegid karjääri sõjaväelasena. 1979. aastal ülendati Roh kindralikse. Pärast 1979. aasta oktoobris toimunud Lõuna-Korea presidendi Park Chung-hee mõrvamist leidis sama aasta detsembris aset Chuni juhitud riigipöörekatse (tuntud kui "12. detsembri riigipööre"), mida Roh toetas enda juhitud 9. jalaväediviisiga. Aasta hiljem toetas Roh Chuni võimule asumises ja surus 1980. aasta mais sõjaväge kasutades maha Gwangjus toimunud demokraatiameelse demonstratsiooni. Roh läks 1981. aastal erru ja hakkas poliitikuks.

Chuni valitsuses oli Roh spordiminister (1982) ja siseminister (1982–1983). Aastatel 1983–1986 oli ta 1988. aasta Souli suveolümpiamängude korralduskomitee president.

1987. aasta juunis toimusid Lõuna-Koreas üleriigilised demokraatiameelsed meeleavaldused ja sama aasta detsembris esimesed demokraatlikud presidendivalimised. Chun nimetas Rohi oma partei presidendikandidaadiks ning Roh tuli valimistel võitjaks. Roh astus ametisse 1988. aasta veebruaris. Tema valitsusaeg juhatas sisse Lõuna-Korea Kuuenda Vabariigi alguse. Presidendina jätkas Roh Lõuna-Korea poliitika demokratiseerimist, sõlmis uued sidemed Nõukogude Liidu (hiljem Venemaa) ja Hiinaga ning sõlmis 1991. aastal Põhja-Koreaga lepingu, et säilitada rahu kahe Korea vahel. 17. septembril 1991 said Lõuna-Korea ja Põhja-Korea korraga ÜRO liikmeteks.

Aastatel 1987–1990 oli Roh Demokraatliku Õiguse Partei ja 1990–1992 sellest välja kasvanud Demokraatliku Liberaalsepartei esimees.

1993. aastal Roh vahistati süüdistatuna korruptsioonis, hiljem sai ta süüdistuse ka riigireetmises. 1996. aasta augustis määrati talle 22 ja poole aasta pikkune vanglakaristus, mis lühendati hiljem 17 aastale. Järgmine president Kim Young-sam andis talle armu ja ta pääses detsembris 1997 vabadusse.

## Viited
Heldenplatz

**Heldenplatz** (eesti keeles 'Kangelaste väljak') on Austria pealinna Viini Hofburgi palee tagune avalik ruum.

## Ajalugu
Seal on toimunud palju aktsioone ja sündmusi, millest kõige tähelepanuväärsem oli Natsi-Saksamaa füüreri Adolf Hitleri tseremoniaalne kõne, mis peeti 15. märtsil 1938. aastal Austria Liitriigi annekteerimise puhul.

## Vaata ka
*Volksgarten

## Välislingid
The Four Seasons

**The Four Seasons** on USA *[[rokkmuusika|rock]]*- ja popansambel. Ansambli solist on peaaegu kogu selle tegevuse aja vältel olnud Frankie Valli.

Ansambel sai alguse 1950. aastatel. Aastatel 1956–1960 kandis see nime **The Four Lovers**. 1960. aastal sai ansambli nimeks The Four Seasons. Sel ajal kuulusid ansamblisse lisaks Vallile klahvpillimängija ja tenor Bob Gaudio, kitarrist ja bariton Tommy DeVito ning basskitarrist ja bass Nick Massi. Alates 1970. aastast on ansambel tuntud ka nime all **Frankie Valli and the Four Seasons**.

Ansambli edukaim periood jäi aastatesse 1962–1968, mil USA singlite edetabeli Billboard Hot 100 esikolmekümnesse jõudis 25 ansambli singlit, millest "Sherry" (1962), "Big Girls Don't Cry" (1962), "Walk Like a Man" (1963) ja "Rag Doll" (1964) jõudsid esikohale. Hiljem õnnestus ansamblil edetabelis edu saavutada 1975. aastal diskolauludega "Who Loves You", mis jõudis singlite edetabelis kolmandale kohale, ja "December, 1963 (Oh, What a Night)", millest sai ansambli viies esikohahitt. The Four Seasoni teised tuntumad laulud on muuhulgas veel ka "Can't Take My Eyes Off You" (1967) ja "Beggin'" (1967), millest viimast on kaveranud teiste seas Madcon (2007) ja Måneskin (2017).

The Four Seasons oli The Beach Boysi kõrval vaid üks kahest USA ansamblist, mida saatis edetabelites edu enne ja pärast Briti invasiooni ning selle kestel. 1990. aastal võeti ansambli algkoosseis Rock'n'rolli Kuulsuste Halli ja 1999. aastal Vocal Group Hall of Fame'i liikmeks The Four Seasons on üks läbi aegade edukamaid ansambleid, ansambli plaate on maailmas ostetud üle 100 miljoni.

The Four Seasonsi ansambli lugu on aluseks Broadway muusikalile "Jersey Boys", mille põhjal valmis 2014. aastal mängufilm "Jersey poisid" ("Jersey Boys").
Piirkonnakomissar

**Piirkonnakomissar** (sks ***Kreisleiter***) oli Natsionaalsotsialistliku Saksa Töölispartei auaste ja ametikoht aastatel 1930–1945. Natsipartei auastmena oli kasutuses juba 1928. aastast. See oli okupeeritud aladel piirkonna kõrgeim ametiisik Saksa okupatsiooni ajal.
Seidel (mõõtühik)

**Seidel** on endisaegne Saksa vedelikumõõt. Üks seidel on umbes 0,5 liitrit, kuid see on piirkonniti erinev. Traditsiooniliselt on Baierimaal ühe seidli mahuks umbes üks klaas õlut (ehk 0,535 liitrit).
Augur

**Augur** oli Vana-Rooma preester-ennustaja, kes ennustas auspiitside järgi jumala tahet. Auguri tseremooniad olid kesksel kohal kõikide Rooma ühiskonna suurte otsuste tegemisel. Usuti, et nii saab Rooma heaolule jumalate kinnituse.
Studénka

**Studénka** (saksa keeles *Stauding*) on linn Tšehhis Morava-Sileesia maakonnas Nový Jičíni ringkonnas. Studénka asub Nový Jičínist umbes 14 km põhjas ja Ostravast ligikaudu 18 km edelas.

Studénka paikneb merepinnast 239 meetri kõrgusel.

Linna läbib Praha–Krakówi raudteeliin.

Studénkat on esmamainitud 1436. aastal. Studénka linn moodustati 1959. aastal Studénka ja Butovice asula liitmise tulemusel.

## Viited
Rychnov nad Kněžnou

**Rychnov nad Kněžnou** (saksa keeles *Reichenau an der Knieschna*) on linn Tšehhis Hradec Králové maakonnas, Rychnov nad Kněžnou ringkonna halduskeskus. Rychnov nad Kněžnou asub Hradec Královést ligi 32 km idas.

Linn paikneb merepinnast 320 meetri kõrgusel.

Rychnov nad Kněžnoud on esmamainitud 1258. aastal. Vapi, pitsati ja kahe aastalaada pidamise õiguse sai Rychnov nad Kněžnou 1488. aastal. Kuningalinna staatuse omandas Rychnov nad Kněžnou 1561. aastal.

Rychnov nad Kněžnou vanalinn on alates 1. septembrist 2003 ajalooline linnakaitseala.

## Viited
Lévis

**Lévis** on linn Kanadas Québeci provintsi idaosas. See asub Saint Lawrence'i jõe paremkaldal, Québeci linna vastas.

Québeci vanalinna ja üle jõe asuvat Lévise vanalinna ühendab parvlaevaliin ning kaks silda: Québeci sild ja Pierre-Laporte'i sild.

See on Chaudière-Appalaches' halduspiirkonna suurim linn, kuid mitte selle keskus.

## Viited

## Välislingid
Vivian Maier

**Vivian Dorothy Maier** (1. veebruar 1926 New York – 21. aprill 2009 Oak Park) oli Ameerika Ühendriikide tänavafotograaf, kelle teosed (enam kui 150&nbsp;000 fotot) leiti ja said tunnustuse osaliseks pärast autori surma. Ligikaudu 40 aastat peamiselt Chicago North Shore’is lapsehoidjana elatist teeninud Maieri fotodel on kujutatud eeskätt Chicago, New Yorgi ja Los Angelese inimesi ja arhitektuuri, ehkki Maier reisis ja pildistas ka mujal maailmas.

## Viited

## Kirjandus
* Vivian Maier: Street Photographer. Brooklyn, NY: powerHouse, 2011. ISBN 978-1-57687-577-3. Edited by John Maloof. With an introduction by Maloof and a foreword by Geoff Dyer.
* Vivian Maier: Out of the Shadows. Chicago, IL: CityFiles, 2012. ISBN 978-0-9785450-9-3. Edited by Richard Cahan and Michael Williams.
* Vivian Maier: Self-Portraits. Brooklyn, NY: powerHouse, 2013. ISBN 978-1-57687-662-6. Edited by John Maloof.
* Eye to Eye: Photographs by Vivian Maier. Chicago, IL: CityFiles, 2014. ISBN 978-0-9915418-0-5. Edited and with text by Richard Cahan and Michael Williams.
* Vivian Maier: A Photographer Found. London: Harper Design, 2014. ISBN 978-0-06-230553-4. Edited by John Maloof with text by Marvin Heiferman and Howard Greenber

## Välislingid
* John Maloof Collection website on Vivian Maier 
*  Finding Vivian Maier – An Interview with Producer, Co-Director Charlie Siskel, arhiveeritud 9.10.2020 by Stephen Slaughter Head, PostMovie.net, 2014
* David Zax. "Vivian Maier: The Unheralded Street Photographer", *Smithsonian* magazine, 2011
*Guide to the John Maloof Collection of Vivian Maier circa 1900-2010 at the University of Chicago Special Collections Research Center
Frankie Valli

**Frankie Valli** (sünninimi **Francesco Stephen Castelluccio**; sündinud 3. mail 1934 Newarkis New Jersey osariigis) on USA laulja, kes on eelkõige tuntud 1960. aastatel tegevust alustanud vokaalansambli The Four Seasons solistina. 

The Four Seasonsiga on tal USA edetabelis 29 ja sooloartistina 9 esineljakümne hitti. The Four Seasonsiga laulis ta kuulsaks sellised laulud nagu "Sherry" (1962), "Big Girls Don't Cry" (1962), "Walk Like a Man" (1963), "Rag Doll" (1964), "Can't Take My Eyes Off You" (1967) ja "December, 1963 (Oh, What a Night)" (1975). Tema soololauludest on edetabelite tippu jõudnud "My Eyes Adored You" (1974) ja muusikalise noortekomöödiafilmi "Grease" samanimeline tunnuslaul (1978). 

Valli on tuntud oma ebatavaliselt tugeva falseti poolest. 

1990. aastal võeti Valli ja veel kolm The Four Seasonsi algkoosseisu liiget – Tommy DeVito, Nick Massi ja Bob Gaudio – vastu Rock'n'rolli Kuulsuste Halli. Ajakiri Rolling Stone on valinud Valli saja kõigi aegade parima laulja seas 80. kohale. 

## Viited
Garðabær

**Garðabær** on linn Islandil. Garðabær kuulub Höfuðborgarsvæði piirkonda ja asub Atlandi ookeani rannikul, Kópavogurist ning Reykjavíkist lõunas.

Garðabær on elanike arvult kuues linn Islandil.

Asula rajati 1878. aastal ja kandis esialgu nime *Garðahreppur*. Praeguse nime ja linnaõigused sai Garðabær 1976. aastal.

Garðabæris asub Islandi presidendi ametlik residents Bessastaðir.

## Viited
Beau Biden

**Joseph Robinette Biden III** (3. veebruar 1969 Wilmington Delaware'i osariik – 30. mai 2015 Bethesda Marylandi osariik) oli Ameerika Ühendriikide poliitik, advokaat ja Judge Advocate General's Corpsi ohvitser. Ta oli Delaware'i osariigi 44. peaprokurör, samuti oli ta teeninud Delaware'i armee rahvuskaardis.

Ta oli vanim kolmest lapsest, kes sündisid senaatori, asepresidendi ja praeguse presidendi Joe Bideni ning tema esimese naise Neilia Hunter Bideni abielust. Beau oli tema hüüdnimi.

Pärast Kosovo missioonilt naasmist 2001. aastal avastati tal liigesejäikuslik lülipõletik. 2010. aastal avastati tal multiformne glioblastoom, mille tõttu ta suri.

## Välislingid
Rumburk

**Rumburk** (saksa keeles *Rumburg*) on linn Tšehhis Ústí maakonnas Děčíni ringkonnas. Rumburk asub Saksamaa piiri ääres, Děčínist umbes 31 km ja Ústí nad Labemist ligikaudu 48 km kirdes.

Rumburk asub merepinnast 387 meetri kõrgusel.

Rumburki asulat on esmamainitud 1298. aastal ja linnana 1377. aastal.

## Viited
Gottfried Semper

**Gottfried Semper** (29. november 1803 Hamburg – 15. mai 1879 Rooma Itaalia kuningriik) oli saksa arhitekt, kunstikriitik ja professor, kes projekteeris ja juhtis Semperi ooperiteatri ehitust Dresdenis aastail 1838–1849. 

Kuna ta osales Dresdeni maiülestõusul, kuulutas valitsus ta tagaotsitavaks. Semper põgenes algul Zürichisse ja hiljem Londonisse. Pärast 1862. aastal revolutsionääridele antud amnestiat naasis ta Saksamaale.

Semper kirjutas palju arhitektuuri ajaloost, eriti oma raamatus "Arhitektuuri neli elementi" (1851). Ta oli Vana-Kreeka polükroomse arhitektuuristiili ümber käiva poleemika üks peamisi asjatundjaid. Semper tegi igas mastaabis projekte, alates sellistest suurtest linnaprojektidest nagu Ringstraße ümberkujundamine Viinis kuni Richard Wagneri taktikepini.

## Välislingid
Bunny Wailer

**Neville O'Riley Livingston** (esinejanimega **Bunny Wailer**; 10. aprill 1947 Kingston – 2. märts 2021 Saint Andrew' vald) oli Jamaica muusik.

1963. aastal oli Wailer koos Bob Marley ja Peter Toshiga *[[reggae]]*-ansambli Bob Marley and the Wailers üks asutajaliikmeid. Wailer oli ansamblis kuni 1974. aastani laulja ja löökpillimängija (bongo ja konga trummid ning tamburiin).

Pärast Bob Marley and the Wailersist lahkumist alustas Wailer soolokarjääri, 1976. aastal ilmus tema debüütalbumi "Blackheart Man".

Wailer pälvis kolm Grammy auhinda.

## Viited
Elgin Baylor

**Elgin Gay Baylor** (16. september 1934 Washington – 22. märts 2021 Los Angeles, California) oli USA korvpallur ja korvpallitreener. Tema mängupositsiooniks oli väike ääremängija.

Aastatel 1954–1955 mängis ta College of Idaho ja 1956–1958 Seattle'i Ülikooli korvpallimeeskonnas. 1958. aastal valiti Baylor NCAA korvpalli meistrivõistluste kõige silmapaistvamaks mängijaks.

1958. aastal valis Minneapolis Lakers Baylori NBA ''draft'''is esimesena. Minneapolis Lakersis (hiljem Los Angeles Lakers) mängis Baylor kogu oma NBA karjääri vältel, aastatel 1958–1971 kokku neliteist hooaega. Lakersiga jõudis ta NBA finaalmängudele kaheksal hooajal, kuid ühelgi korral neist NBA meistritiitlit ei võidetud. NBA tähtede mängule valiti Baylor 11 korda (aastatel 1959–1965, 1967–1970) ja NBA hooaja sümboolsesse esiviisikusse (*All-NBA Team*) kümme korda. 1959. aastal valiti ta NBA aasta uustulnukaks ja samal aastal ka tähtede mängu väärtuslikumaks mängijaks.

NBA karjääri jooksul kogus Baylor keskmiselt mängus 27,4 punkti (sellega asub Baylor NBA kõigi aegade edetabelis kolmandal kohal, 13,5 lauapalli ja 4,3 resultatiivset söötu. Individuaalselt võib tema parimaks hooajaks võib pidada 1961–62, kus ta näitajad mängu kohta olid 38,3 punkti, 18,6 lauapalli ja 4,6 söötu. 

Aastatel 1974–1976 oli Baylor New Orleans Jazzi abitreener ja 1976–1979 peatreener. Aastatel 1986–2008 oli ta Los Angeles Clippersi mänedžer.

1977. aastal võeti ta Naismith Memorial Basketball Hall of Fame'i liikmeks. 1996. aastal valiti Baylor NBA ajaloo 50 parima mängija sekka (*[[50 Greatest Players in NBA History]]*). Lakers on igavikustanud tema särginumbri 22.

## Vaata ka
* NBA drafti esimeste valikute loend

## Viited

## Välislingid
* Elgin Baylor NBA.com lehel
* Elgin Baylor basketball-reference.com lehel
Thelma Sutcliffe

**Thelma Sutcliffe** (1. oktoobril 1906 Omahas – 17. jaanuar 2022) oli Ameerika Ühendriikide ülipikaealine, kellest Hester Fordi (15.&nbsp;VIII 1905&nbsp;– 17.&nbsp;IV 2021) surma järel sai vanim ameeriklane.

## Viited

## Välislingid
* Thelma Sutcliffe'i fotod saidil grg.org (inglise keeles)
* Thelma Sutcliffe veebisaidil gerontology.wikia.org (inglise keeles)
* 
* Nebraska's oldest person set to celebrate 114th birthday (inglise keeles)
* Nebraska woman celebrates 114th birthday (inglise keeles)
Seltjarnarnes

**Seltjarnarnes** (ametlikult **Seltjarnarnesbær**) on linn Islandil Höfuðborgarsvæði piirkonnas. Seltjarnarnes asub Atlandi ookeani rannikul Seltjarnarnesi poolsaarel, Reykjavíkist vahetult läänes.

Eraldi asula on Seltjarnarnes alates 1948. aastast. Linnaõigused sai Seltjarnarnes 1974. aastal.

Seltjarnarnesis asub Grótta majakas.

## Viited
Cicely Tyson

**Cicely Louise Tyson** (19. detsember 1924 New York – 28. jaanuar 2021 New York) oli USA näitleja. Tema näitlejakarjäär kestis enam kui 70 aastat, mille jooksul kehastas ta palju enesekindlaid afroameeriklastest naisi.

1950. ja 1960. aastatel tegi Tyson filmides ja telesarjades väiksemaid rolle. Suurema tähelepanu ja kriitikute tunnustuse pälvis ta Rebecca Morgani rolliga filmis "Sounder" (1972). See roll tõi talle ta parima naispeaosatäitja kategoorias Oscari ja Kuldgloobuse nominatsiooni. 1974. aastal kehastas ta nimitegelast telefilmis "The Autobiography of Miss Jane Pittman" ning pälvis selle rolli eest kaks Emmy auhinda ja ühe BAFTA auhinna nominatsiooni.

2011. aastal mängis ta auhinnatud draamafilmis "Koduabiline" ("The Help") Constantine Jeffersoni. Aastatel 2015–2020 kehastas ta kohtudraamasarja "Kuidas mõrvast puhtalt pääseda" ("How to Get Away with Murder") kümnes jaos Ophelia Harknessi, mille eest oli ta viiel korral nomineeritud Primetime Emmy auhinnale kategoorias "Silmapaistev külalisnäitlejanna draamasarjas".

Alates 1950. aastatest mängis Tyson ka teatris. Osatäitmise eest 2013. aasta Broadway lavastuses "The Trip to Bountiful" pälvis ta Tony ja Drama Deski auhinna.

2015. aastal pälvis Tyson Kennedy keskuse elutööauhinna ja 2018. aastal elutöö-Oscari. 2016. aastal tunnustati teda Presidendi Vabadusmedaliga. 2020. aastal võeti ta Televisiooni Kuulsuste Halli liikmeks.

Aastatel 1981–1989 oli ta abielus muusik Miles Davisega.

## Välislingid
* 
* Cicely Tyson Internet Broadway Database'is
Nový Bor

**Nový Bor** (kuni 1948. aastani **Hajda**, saksa keeles *Haida*) on linn Tšehhis Libereci maakonnas Česká Lípa ringkonnas. Nový Bor asub Saksamaa piirist ligi 12 km kaugusel, Česká Lípast vähem kui 9 km põhjas ja Liberecist ligikaudu 35 km läänes.

Nový Bor paikneb merepinnast 365 meetri kõrgusel.

Asula rajati 1692. aastal, linnaõigused sai 1757. aastal.

Nový Bori vanalinn on alates 1992. aasta septembrist ajalooline linnakaitseala.

## Viited
Talsi piirkond

**Talsi piirkond** on 1. järgu haldusüksus (piirkond) Lätis.

Piirkond moodustati 2021. aastal, kui endised Talsi, Dundaga, Mērsragsi ja Roja piirkonnad ühiseks omavalitsuseks ühendati. Tekkinud uus omavalitsus vastab pindalalt endisele Talsi rajoonile.

Piirkonna põhjaosas asub viimaste liivlaste asuala Liivi rand.

## Haldusjaotus

* Sabile
* Stende
* Talsi
* Valdemārpils
* Abava vald (*Abavas pagasts*)
* Ārlava vald (*Ārlavas pagasts*)
* Balgale vald (*Balgales pagasts*)
* Dundaga vald (*Dundagas pagasts*)
* Ģibuļi vald (*Ģibuļu pagasts*)
* Īve vald (*Īves pagasts*)
* Kolka vald (*Kolkas pagasts*)
* Ķūļciemsi vald (*Ķūļciema pagasts*)
* Laidze vald (*Laidzes pagasts*)
* Lauciene vald (*Laucienes pagasts*)
* Lībagi vald (*Lībagu pagasts*)
* Lube vald (*Lubes pagasts*)
* Mērsragsi vald (*Mērsraga pagasts*)
* Roja vald (*Rojas pagasts*)
* Strazde vald (*Strazdes pagasts*)
* Valdgale vald (*Valdgales pagasts*)
* Vandzene vald (*Vandzenes pagasts*)
* Virbi vald (*Virbu pagasts*)

## Viited

## Välislingid
*Talsi piirkonna koduleht
Milovice

**Milovice** (saksa keeles *Milowitz*) on linn Tšehhis Kesk-Tšehhi maakonnas Nymburki ringkonnas. Milovice asub Nymburkist ligi 12 km lääneloodes ja Praha kesklinnast umbes 37 km idakirdes.

Milovice paikneb merepinnast 191 meetri kõrgusel.

Milovicet on esmamainitud 1396. aastal. 1904. aastal rajati Milovice lähedale Austria-Ungari armee sõjaväelaager. Aastatel 1914–1918 oli Milovice lähedal sõjavangilaager. Alates 1919. aastast oli sõjaväelaager Tšehhoslovakkia armee käsutuses. 21. augustil 1968 võtsid Nõukogude väed Milovice sõjaväebaasi oma kontrolli alla. Milovicesse paigutati Nõukogude armee keskgrupi vägede staap. Nõukogude armee loovutas sõjaväebaasi Tšehhoslovakkiale 1991. aasta juunis. 22. oktoobril 1991 sai Milovice linnaõigused. Sõjaväepolügoon likvideeriti 1995. aastal.

## Viited
Krupka

**Krupka** (saksa keeles *Graupen*) on linn Tšehhis Ústí maakonnas Teplice ringkonnas. Krupka asub Maagimäestiku jalamil. Krupka kesklinn paikneb merepinnast 262 meetri kõrgusel. Linna madalaim koht ulatub alla 200 meetri üle merepinna ja kõrgeim koht 807 meetrit üle merepinna.

Krupka vanalinn on alates 1992. aasta septembrist ajalooline linnakaitseala.

Krupkat on esmamainitud 1305. aastal.

## Viited
Dvůr Králové nad Labem

**Dvůr Králové nad Labem** (saksa keeles *Königinhof an der Elbe*) on linn Tšehhis Hradec Králové maakonnas Trutnovi ringkonnas. Dvůr Králové nad Labem asub Elbe (Labe) jõe ääres, Trutnovist ligi 16 km lõunaedelas ja Hradec Královést umbes 25 km põhjas.

Asulat on esmamainitud 1270. aastal. Ei ole teada, millal Dvůr Králové nad Labem sai linnaõigused ja millal läks kuninga omandusse. Kolmekümneaastase sõja ajal sai linn märkimisväärselt kannatada ja selle tähtsus vähenes. 19. sajandil kujunes linnast tekstiilitööstuse keskus.

Dvůr Králové nad Labemi vanalinn on alates 1990. aasta novembrist ajalooline linnakaitseala. 

## Viited
František Maxmilián Kaňka

**Franz Maximilian Kaňka** (tšehhipäraselt *František Maxmilián Kaňka*; sündinud 9. augustil 1674 Prahas, surnud 14. juulil 1766 Prahas) oli tšehhi arhitekt ja ehitusmeister.

Ta on kuulus oma tööde poolest Böömimaa losside ja aadlipaleede ümberehitamisel oma kaasaegses barokkstiilis, samuti kirikutega ja muu sakraalarhitektuuriga.

Tuntumaid töid:
* Vrtba palee ja aedade ümberkujundamine Prahas
* Krásný Dvůri lossi ümberehitus, u 1720
* Praha Klementinumi astronoomiatorni ja muude hoonete ümberehitus, u 1720 (koos Anselmo Luragoga) 
* Třebíči Püha Prokopiuse basiilika fassaadi ümberehitus (UNESCO maailmapärandi nimistu objekt), 
* Konopiště lossi eksterjöör Benešovis (ertshertsog Franz Ferdinandi viimane residents, nüüd muuseum)
* Kutná Hora Püha Jan Nepomuki kirik 
* Veltrusy loss
* Karolinumi ümberkujundamine

## Pildid

Kutná Hora - kostel Svatého Jana Nepomuckého.jpg|Kutná Hora Püha Jan Nepomuki kabel
Clementinum astronomical tower.jpg|Klementinumi tähetorn
Třebíč, zámek s bazilikou sv. Prokopa (01).jpg|Třebíči basiilika läänefassaad
Radnice Polička.jpg|Polička raekoda ja Maarja sammas
Vstupní brána Vrtbovské zahrady.JPG|Sissekäik Vrtba aedadesse
Krasnydvur.JPG|Krásný Dvůr


## Viited

## Välislingid
* František Maxmilián Kaňka. - Bavaria Bohemia Online. - bbkult.net
* Kanka, Franz Maximilian, - Deutsche Biographie
Ukraina merejalavägi

**Ukraina merejalavägi** (ukraina keeles Морська піхота Військово-морських сил Збройних сил України) on Ukraina Relvajõudude väeliik ja struktuuriüksus. Aastatel 1993–2023 kuulus see Ukraina mereväe koosseisu.

## Ajalugu
### Areng 2014–2022
Alates 2019. aastast paiknes 140. luurepataljon Skadovskis. 

### Alates 2022. aastast
2023. aasta maikuu seisuga olid formeerimisel 37. ja 38. merejalaväebrigaad. 2023. aasta mais teatas Ukraina president Volodõmõr Zelenskõi, et Ukraina relvajõudude koosseisus moodustatakse Ukraina merejalaväe korpus. 25. juunil 2023 nimetas president kõik merejalaväe koosseisu kuuluvad üksused.

## Struktuur
*  Merejalaväe väejuhatus 
*  35. üksik merejalaväe brigaad
*  36. üksik merejalaväe brigaad Mõkolajivis
*  37. üksik merejalaväe brigaad 
*  38. üksik merejalaväe brigaad 
*  32. üksik reaktiivsuurtükiväe polk
*  406. üksik kindral-horunžõi Oleksi Almazovi nimeline suurtükiväebrigaad
*  140. üksik luurepataljon
*  414. üksik mehitamata õhuründesüsteemide pataljon 
* 241. väljaõppekeskus.

## Osaline varustus
* 2022. aastal võttis Ukraina merejalavägi kasutusele kuulipilduja MG-3.

### Sõidukid

### Kaudtule- ja tankitõrjerelvad

## Autasud
### [[Mehisuse ja vapruse eest]]
* 3. juuni 2022 – 503. üksik merejalaväe pataljon
* 23. mai 2023 - 406. üksik kindral-horunžõi Oleksi Almazivi nimeline suurtükiväebrigaad
* 23. mai 2023 - 35. üksik merejalaväe brigaad
* 23. mai 2023 - 35. üksiku merejalaväe brigaadi 18. pataljon
* 23. mai 2023 - Merejalaväe väejuhatus
* 23. mai 2023 - 140. üksik luurepatalon
* 2. juuli 2023 - 35. üksiku merejalaväe brigaadi 88. pataljon

## Galerii

Морська піхота України 2018.jpg|Ukraina merejalaväelased 2018. aastal
Морська піхота України 2018 берети.jpg|Ukraina merejalaväelaste baretid 
Меморіал 1ОБМП.jpg|Memoriaal 2020. aastal 
Меморіальний комплекс.jpg.jpg|35. üksiku merejalaväebrigaadi memoriaal
Стенд бригади.jpg|35. üksiku merejalaväebrigaadi silt
UA marines with MG3 and Mastiff 2.jpg|Ukraina merejalaväelased õppustel 2022. aasta juunis 
UA marines technical 01.jpg|35. brigaadi võitlejad 2022. aastal 


## Viited
Karen Carpenter

**Karen Anne Carpenter** (2. märts 1950 New Haven, Connecticuti osariik – 4. veebruar 1983 Downey, California osariik) oli USA laulja ja trummar.

Alates 1969. aastast kuulus ta koos oma vanema venna Richard Carpenteriga popduetti The Carpenters. Kuigi Kareni tunti ka trummarina oli ta eelkõige tuntud lauljana. Ta oli hääleliigilt kontraalt.

Carpenter kannatas anoreksia all, mis oli tema elu ajal veel vähetuntud haigus. Ta suri 32-aastaselt südamepuudulikkusse, mis oli tingitud anoreksiast tulenenud tüsistusest. Carpenteri surma järel tõusis teadlikkus söömishäiretest.

Ajakiri Rolling Stone on ta valinud kõigi aegade parimate lauljate seas 94. kohale.

1975. aastal hakkasid Carpenteril kuulsussurve ja perekonna keerulise dünaamika tõttu ilmnema anorexia nervosa sümptomid.  Ta ei saanud kunagi terveks ja suri 32-aastaselt 1983. aastal selle haiguse tüsistuste tõttu, mis oli tol ajal väljaspool kuulsuste ringkondi vähetuntud; Carpenteri surm äratas kogu maailmas tähelepanu ja söömishäirete ja keha düsmorfia uurimise . Huvi tema elu ja surma vastu on sünnitanud arvukalt dokumentaalfilme ja filme.

## Viited
Kuldīga piirkond

**Kuldīga piirkond** on 1. järgu haldusüksus (piirkond) Lätis.

Piirkond moodustati 2021. aastal, kui endised Kuldīga, Alsunga ja Skrunda piirkonnad ühiseks omavalitsuseks ühendati. Tekkinud uus omavalitsus vastab pindalalt endisele Kuldīga rajoonile.

## Haldusjaotus

* Skrunda
* Kuldīga
* Alsunga vald (*Alsungas pagasts*)
* Ēdole vald (*Ēdoles pagasts*)
* Gudenieki vald (*Gudenieku pagasts*)
* Īvande vald (*Īvandes pagasts*)
* Kabile vald (*Kabiles pagasts*)
* Kurmāle vald (*Kurmāles pagasts*)
* Laidi vald (*Laidu pagasts*)
* Nīkrāce vald (*Nīkrāces pagasts*)
* Padure vald (*Padures pagasts*)
* Pelči vald (*Pelču pagasts*)
* Raņķi vald (*Raņķu pagasts*)
* Renda vald (*Rendas pagasts*)
* Rudbārži vald (*Rudbāržu pagasts*)
* Rumba vald (*Rumbas pagasts*)
* Skrunda vald (*Skrundas pagasts*)
* Snēpele vald (*Snēpeles pagasts*)
* Turlava vald (*Turlavas pagasts*)
* Vārme vald (*Vārmes pagasts*)

## Viited

## Välislingid
*Kuldīga piirkonna koduleht
Izbica

**Izbica** on linn Poolas Lublini vojevoodkonnas Krasnystawi maakonnas, Izbica valla halduskeskus. Izbica asub Krasnystawist 10 km lõunas ja Lublinist ligikaudu 57 km kagus.

Izbica sai linnaõigused 1540. aastal. Esimese Poola jagamise tagajärjel läks Izbica 1772. aastal Habsburgide Austria keisririigi võimu alla. Alates 1809. aastast oli Izbica Varssavi hertsogiriigi koosseisus. Neljanda Poola jagamise tagajärjel läks Izbica 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. 1870. aastal kaotas Izbica linnaõigused.

1. jaanuaril 2022 sai Izbica linnaõigused tagasi.

## Viited
Markkus

**Markkus** on mehenimi.

2021. aasta seisuga oli see Eestis populaarsuselt 500. mehenimi. 1. jaanuari 2021 seisuga oli Eestis eesnimi Markus 166 mehel. 
Markkus oli keskmiselt 13 aasta vanune (mediaanvanus oli 13).

## Nime kandjaid
*Markkus Alter
*Markkus Keel, eesti võrkpallur
*Markkus Pulk
*...

## Vaata ka
*Markus

## Viited

## Välislingid
*
Kerdo

**Kerdo** on eesti mehenimi.

1. jaanuari 2020 seisuga oli Eestis eesnimi Kerdo 169 mehel. Kerdo on Eestis levikult 493. mehenimi.

Kõige populaarsem oli eesnimi Kerdo vanuserühmas 10–14, kus neid oli 10 000 elaniku kohta 4,95, ning Saare maakonnas, kus neid oli 10 000 elaniku kohta 5,36. Kerdo oli keskmiselt 16 aasta vanune (mediaanvanus oli 13).

## Viited
Programm LIFE

**Programm "Life"** ehk **programm LIFE** (prantsuse keeles *LInstrument Financier pour lEnvironnement*) on Euroopa Parlamendi ja nõukogu 2013. aasta 11. detsembri määrusega (EL) nr 1293/2013 ajavahemikuks 2014–2020 loodud keskkonna ja kliimameetmete programm. LIFE sai alguse 1992. aastal (LIFE&nbsp;I: 1992–1995, LIFE&nbsp;II: 1996–1999, LIFE&nbsp;III: 2000–2006, LIFE+: 2007–2013 ja LIFE: 2014–2020).

Määruse nr 1293/2013 artikkel 3, Üldeesmärgid ja tulemusnäitajad, sätestab lõikes 1 eelkõige järgmised üldeesmärgid, milleks on:

 aidata kaasa ressursitõhusa, vähese CO2-heitega ja kliimamuutustele vastupanuvõimelise majanduse saavutamisele, keskkonna kaitsmisele ja keskkonna kvaliteedi parandamisele ning bioloogilise mitmekesisuse vähenemise peatamisele ja ümberpööramisele, sealhulgas Natura 2000 võrgustiku toetamisele ning ökosüsteemide seisukorra halvenemise vastu võitlemisele;
 parandada liidu keskkonna- ja kliimapoliitika ning vastavate õigusaktide väljatöötamist, rakendamist ja täitmist, ergutada ja edendada keskkonna- ja kliimaeesmärkide läbivat arvessevõtmist liidu muudes poliitikavaldkondades ja avaliku ja erasektori tegevuses ning nendesse integreerimist, sealhulgas era- ja avaliku sektori suutlikkuse suurendamise kaudu;
 toetada keskkonna- ja kliimavaldkonna paremat juhtimist kõikidel tasanditel, samuti kodanikuühiskonna, vabaühenduste ja kohalike osalejate suuremat kaasamist;
 toetada seitsmenda keskkonnaalase tegevusprogrammi rakendamist.

## Viited
Smilgas (Raņķi vald)

**Smilgas** on küla (*ciems*) Lätis Kuldīga piirkonnas Raņķi vallas. Küla asub valla lõunaosas Skrundast kaks ja pool kilomeetrit põhja pool. See jääb valla keskusest Raņķist 11,4 ja Riiast 153,1 kilomeetri kaugusele. Küla teenindab Smilgase bussipeatus.

Küla on kujunenud Skrunda tiikide idakaldale. Aastail 2009–2021 kuulus küla Skrunda piirkonda.

## Elanike arv


* 45 (1989)
* 35 (2000)
* 30 (2011)

* 33 (2021)
* 34 (2025)


## Viited
Oleksi Almaziv

**Oleksi Almaziv** (ukraina keeles Олексій Дмитрович Алмазів; 18. jaanuar (vkj. 6. jaanuar) 1885 Herson – 13. detsember 1936 Lutsk) oli Ukraina sõjaväelane.
Jedlnia-Letnisko

**Jedlnia-Letnisko** (kuni 1917. aastani **Mokrzec Swoboda**) on linn Poolas Masoovia vojevoodkonnas Radomi maakonnas, Jedlnia-Letnisko valla halduskeskus. Jedlnia-Letnisko asub Radomi kesklinnast ligi 13 km idas.

Jedlnia-Letnisko sai linnaõigused 1. jaanuaril 2022.

## Viited
Kjustendil

**Kjustendil** (ka *Kyustendil*) on linn Bulgaarias, Kjustendili piirkonna keskus. Asub riigi lääneosas Osogovo mäestiku jalamil Struma jõe kaldal.

Kjustendil on üks Bulgaaria vanemaid linnu. Antiikajal oli linna alal traaklaste asula. Roomlased rajasid selle juurde kindluse. Tabula Peutingerianal on seda mainitud nimega Pautalia. 1019. aastal on seda Bütsantsi keisri Basileios II ürikus mainitud slaavi nimega Velbažd. Linnast sai oluline Bütsantsi usu- ja halduskeskus. 1201–1203 läks linn Teise Bulgaaria tsaaririigi valdusse. 1282. aastal vallutasid linna Serbia kuninga Stefan Milutini väed.

2011. aastal oli linnas 44 532 elanikku, neist 82,5% bulgaarlased ja 11,6% mustlased.

## Viited

## Välislingid

* Linna koduleht
* https://www.visit-kyustendil.eu/
Ukraina relvajõudude maakaitsejõud

**Ukraina relvajõudude maakaitsejõud** (ukraina keeles *Сили територіальної оборони Збройних сил України*) on Ukraina relvajõudude struktuuriüksus, mille ülesandeks on territoriaalkaitse.

## Struktuur
### Juhtimine
*  Maakaitse väejuhatus
*  Piirkondlik peavalitsus Ida

### Brigaadid
*  101. üksik maakaitsebrigaad – Taga-Karpaatia oblast
*  102. üksik maakaitsebrigaad – Ivano-Frankivski oblast
*  103. üksik maakaitsebrigaad – Lvivi oblast
*  104. üksik maakaitsebrigaad – Rivne oblast
*  105. üksik maakaitsebrigaad – Ternopili oblast
*  106. üksik maakaitsebrigaad – Hmelnõtskõi oblast
*  107. üksik maakaitsebrigaad – Tšernivtsi oblast
*  108. üksik maakaitsebrigaad – Dnipropetrovksi oblast
*  109. üksik maakaitsebrigaad – Donetski oblast
*  110. üksik maakaitsebrigaad – Zaporižžja oblast
*  111. üksik maakaitsebrigaad - Luhanski oblast
*  112. üksik maakaitsebrigaad – Kiiev
*  113. üksik maakaitsebrigaad – Harkivi oblast
*  114. üksik maakaitsebrigaad – Kiievi oblast 
*  115. maakaitsebrigaad - Žõtomõri oblast
*  117. maakaitsebrigaad - Sumõ oblast 
*  119. maakaitsebrigaad - Tšernihivi oblast
*  120. maakaitsebrigaad - Vinnõtsja oblast
*  122. maakaitsebrigaad - Odessa oblast
*  124. maakaitsebrigaad - Hersoni oblast
*  125. maakaitsebrigaad – Lviv
*  126. maakaitsebrigaad – Odessa
*   127. maakaitsebrigaad – Harkiv
*  128. maakaitsebrigaad – Dnipro
*  129. maakaitsebrigaad – Krõvõi Rih
*  241. maakaitsebrigaad – Kiiev

### Muud üksused
*Ukraina rahvusvaheline maakaitseleegion

## Ajalugu
### Sõjategevus 2022. aastal
#### Kiievi oblast
* 112. maakaitsebrigaad osales Kiievi lahingus.  

#### Mõkolajivi oblast
* 2022. aasta märtsis toimus lahing kohaliku Ukraina territoriaalkaitsejõudude üksuse ja Venemaa relvajõudude üksuste vahel, mille käigus viimased kaotasid kolm õhutõrjekompleksi Pantsir. Üks kompleks hävitati, aga teised kaks võeti trofeedeks.

#### Zaporižžja oblast
* 27. märtsil 2022 võtsid Melitopoli territoriaalkaitseüksused enda kontrolli alla varem Venemaa relvajõudude käes olnud Poltavka ja Malõnivka küla.

### Organisatsiooni areng
2023. aasta alguses alustas tööd ülemate koolitamiseks mõeldud juhtimiskursus (*Вишкіл капітанів*).

## Varustus

## Galerii

BattalionLutskPatch.png|Lutski operatiivse reageerimise pataljoni embleem


## Viited

## Välislingid

*Територіальна Оборона
Viini vaateratas

**[[Viin]]i vaateratas** (saksa keeles *Wiener Riesenrad*) on 64,75-meetri kõrgune vaateratas, mis asub Prateri lõbustuspargis Leopoldstadtis. See on Austria pealinna üks populaarsemaid turismiatraktsioone. 1897. aastal ehitatud vaateratas oli maailma kõrgeim säilinud vaateratas aastail 1920–1985.

## Välislingid
Vagabonds of the Western World

"**Vagabonds of the Western World**" on ansambli Thin Lizzy 1973. aastal ilmunud, kolmas stuudioalbum.

See on ansambli viimane album, kus mängib kitarrist Eric Bell.

Albumi kaanepildion kujundanud Jim Fitzpatrick.

## Lood
#"Mama Nature Said" (Phil Lynott) – 4:52 
#"The Hero and the Madman" (Lynott) – 6:08 
#"Slow Blues" (Brian Downey, Lynott) – 5:14 
#"The Rocker" (Eric Bell, Downey, Lynott) – 5:12 
#"Vagabond of the Western World" (Lynott) – 4:44 
#"Little Girl in Bloom" (Lynott) – 5:12 
#"Gonna Creep Up on You" (Bell, Lynott) – 3:27 
#"A Song for While I'm Away" (Lynott) – 5:10

1991. aastal anti välja albumi CD-versioon, millel oli lisaks algsetele albumi lugudele ka kahe 1972–1973 ilmunud singli A ja B poole lood:
#"Whiskey in the Jar" (Traditional arr. Bell, Downey, Lynott) – 5:44 
#"Black Boys on the Corner" (Lynott) – 3:21 
#"Randolph's Tango" (Lynott) – 3:49 
#"Broken Dreams" (Bell, Lynott) – 4:26 

## Muusikud
### Thin Lizzy
*Eric Bell – kitarrid
*Phil Lynott – laul, basskitarr, akustiline kitarr
*Brian Downey – trummid
Külalismuusikud
*Jan Schelhaas - orel ("Mama Nature Said" ja "The Hero and the Madman")
*Kid Jensen - hääl ("The Hero and the Madman")
*Fiachra Trench - keelpillid ("A Song For While I'm Away")
Lili Elbe

**Lili Ilse Elvenes** (sünninimega **Einar Mogens Andreas Wegener**; 28. detsember 1882 – 13. september 1931), kunstnikunimega **Lili Elbe**, oli taani kunstnik ja transnaine.

Ta oli abielus kunstnik Gerda Wegeneriga.

David Ebershoff kirjutas Lili Elbe eluloost inspireeritud raamatu "Taani tüdruk", mille põhjal valmis 2010. aastal telefilm ja 2015. aastal samanimeline mängufilm. Filmis mängis Elbet Eddie Redmayne.

## Loomingu näiteid

Lili Elbe - Poplerne langs Hobro Fjord - 1908.png|"Hobro fjordi äärsed paplid", 1908
Einar WegenerLili Elbe, En tidlig efterårsdag ved Bassin de Flore i Versailles, 1917.png|"Varasügisene päev Versailles'i Flora purskkaevu ääres", 1917
Lili Elbe - Parti fra en park med springvand - 1920.jpg|"Vaade purskkaevuga pargile", 1920
Lili Elbe - Parti fra Seinen - 1922.jpg|"Vaade Seine'i jõele", 1922